**Bilag 3**

**Priser og afregning**

**Vejledning**

*Dette bilag 3 angiver Leverandørens priser og vilkårene herfor. Bilaget udgør et* ***mindstekrav*** *og skal ikke udfyldes af tilbudsgiver. Tilbudsgiver skal derimod udfylde bilag 3, appendiks A på baggrund af de i bilaget angivne specifikationer, hvilket ligeledes er et* ***mindstekrav****.*

*Tilbudsgiver skal i bilag 3, Appendiks A angive samtlige priser (markeret i dette bilag 3 med celler i farven grøn).*

*Bilag 3 Appendiks A udgøres af et Excel-dokument, der består af tre (3) faneblade, som er benævnt således:*

* Vejledningstekst
* Faneblad 1\_Priser
* Faneblad 2\_Samlet pris

*”Vejledningstekst” indeholder en beskrivelse af, hvordan arket udfyldes korrekt.*

*”Faneblad \_Priser” udgør appendiks A til bilag 3 og indeholder alle de priselementer tilbudsgiver skal angive i henhold til bilag 3.*

*Forud for indgåelse af kontrakt med den valgte Leverandør kopieres de afgivne priser fra ”Faneblad 1\_Priser” i appendiks A til de korresponderende afsnit i dette bilag 3 (afsnitsnummereringen i ”Faneblad 1\_Priser”svarer til afsnitsnummereringen i bilag 3).*

*”Faneblad 2\_Samlet pris” indeholder en opgørelse af den samlede udbudstekniske pris for Kontraktens bilag 3, der udgør grundlaget for evalueringen af pris.*

*Grundlaget for den udbudstekniske pris er:*

* Det forventede timeforbrug i aftaleperioden er 1.275 timer multipliceret med de af tilbudsgiver tilbudte timepriser lagt sammen med
* Prisen for Option 1

*Det er et mindstekrav, at tilbudsgiver udfylder appendiks A i overensstemmelse med nærværende vejledning. Alle (grønne) felter skal udfyldes. Udestår udfyldelse af et eller flere felter fortolkes det som, at prisen i det pågældende felt er 0 ("nul") DKK.*

*Tilbudsgiver bedes angive sit navn i toppen af regnearket, hvor dette er markeret. Herudover kan der udfyldes med tal i regnearkets øvrige markerede celler.*

*Strukturen og indholdet i bilaget 3 og tilhørende appendiks A er ufravigeligt og kan ikke ændres af tilbudsgiver.*

*Tilbudsgiver må således ikke tilføje yderligere priser end forudsat i bilaget og den indeholdte vejledning eller supplere med yderligere beskrivelser. Tilbudsgiver må ligeledes ikke foretage præciseringer til bilaget.*

*Bilaget (den samlede udbudstekniske pris) vurderes i overensstemmelse med underkriteriet ”Pris”.*

**Indholdsfortegnelse**

[1. Generelt 1](#_Toc428966699)

[2. Forventet ressourceforbrug 1](#_Toc428966700)

[3. Priser 1](#_Toc428966701)

[4. Rejsegodtgørelse 2](#_Toc428966702)

[5. Timeregnskaber 2](#_Toc428966703)

[6. Krav til faktura 2](#_Toc428966704)

[7. Faktureringsbetingelser 3](#_Toc428966705)

# Generelt

I dette bilag ses priserne for alle de efterspurgte ydelser der er omfattet af kontrakten.

Alle priser er angivet i DKK eksklusiv moms.

# Forventet ressourceforbrug

Som vist i nedenstående tabel, forventer Region Sjælland at have to konsulenter (ressourcer) tilknyttet på fuld tid i perioden 1. oktober 2015 til og med 31. december 2015. I januar og februar 2016 forventes ressourceforbruget af mindskes til henholdsvis 1,5 og 0,5.

Dette forventede ressourceforbrug afspejles i antallet af timer på 1.120 (8 ressourcer x 140 timer pr. måned).

Region Sjælland er ikke bundet til at aftage det forventede ressourceforbrug. Afregning vil ske efter leverandørens angivne timepriser i afsnit 3.1.

Forventet træk på antal ressourcer pr. måned

|  |  |
| --- | --- |
| **Måned** | **Antal fuldtids ressourcer** |
| Okt. | 2 |
| Nov. | 2 |
| Dec. | 2 |
| Jan. | 1,5 |
| Feb. | 0,5 |

# Priser

## Timer

Nedenfor findes Leverandøren timepriser for en seniorkonsulent.

Den samlede pris for ydelsen udregnes ved at multiplicere de forbrugte timer med den pågældende timepris. Eksempelvis udfyldes i det grønne felt nedenfor ”0-500 timer” timeprisen for de første 500 timer i projektet. Herefter afregnes timerne for timeprisen nedenfor feltet ”501-1.000 timer” for de næste 500 timer osv.

Såfremt Option 2 bestilles, afregnes optionen til den aftalte timepris.

Opgaven honoreres efter medgået tid og forbrug.

|  |  |  |
| --- | --- | --- |
| **Medarbejder-kategori** | **Beskrivelse af medarbejder-kategori** | **Pris pr. time** |
| **0-500 timer** | **501-1.000 timer** | **1.001-1.500 timer** | **1.501-2.000 timer** |
| 1 | Seniorkonsulent |   |   |   |   |

## Pris for Option 1

Nedenfor findes Leverandøren pris for Option 1 jf. krav 1 i Bilag 1.

|  |  |  |
| --- | --- | --- |
| **Ydelse** | **Beskrivelse af ydelse** | **Pris for option** |
| Option 1 | Sandkassemiljø jf. krav 1 |  |

# Rejsegodtgørelse

Eventuel rejsegodtgørelse betales kun i det omfang, det er aftalt i forbindelse med den enkelte konsulentopgave.

Der betales ikke særskilt for tid og transport omkostninger til Ringsted og Sorø, hvor arbejdet kommer til at foregå.

# Timeregnskaber

Leverandørens konsulenter skal omhyggeligt og løbende føre et timeregnskab med detaljeret angivelse af tidsforbruget til løsning af opgaven.

Af timeregnskabet skal fremgå:

* Hvilken konsulent, der har ydet timerne
* Hvilke dage timerne er ydet
* Hvilken aktivitet inden for en opgave, timerne er leveret

# Krav til faktura

Af fakturaen eller bilag til faktura skal fremgå et timeregnskab pr. medarbejder på opgaven jf. afsnit 4 ovenfor, således at følgende som minimum er oplyst:

* Leverandørens navn, adresse, CVR nr., telefon, e-mail
* Kundens reference og EAN Nr.
* Leverandørens reference og eventuel ordrenummer
* Periode i hvilken ydelserne er leveret (dato(er))
* Beskrivelse af ydelserne, herunder:
* Enhedspriser (hvis relevant)
* Timeforbrug (hvis der er tale om ydelse, der er betalbar på timebasis)
* Timepriser (hvis der er tale om ydelse, der er betalbar på timebasis)
* Vederlag ekskl. moms
* Momsbeløb
* Vederlag inkl. moms
* Fakturanr.
* Fakturadato
* Forfaldsdato (30 kalenderdage)
* Evt. Bankinformationer

# Faktureringsbetingelser

Fakturering foretages månedligt bagud på basis af forbrugt tid.

Fakturering af vederlaget for Option 1 sker efter følgende principper:

* 50 % ved Kundens bestilling af Option 1
* 50 % ved opgavens afslutning